Document ID: /roh_data/filtered/fineweb-2-filterrobots_roh.jsonl.gz/30205

Heinz Caflisch na producescha betg sez products da design. El intermediescha dentant tranter designers, architects ed artisanadi.
En sia gallaria chattan ins davent da sutgas, bancs, paluttas, stgadellas, vasas e bler auter. Products ch' el ha valità per buns e ch'el vuless promover. L'avertura da la gallaria è stada avant bun in onn, e saja era in success, di Heinz Caflisch. Or da quest motiv prendan els ussa a tschains dapli spazi en il bajetg industrial. Uschia saja dapli pussibel.
Dapli exposiziuns e dapli lieu d'inscunter cun in café. Far punts tranter architects, designers ed artisanadi è ina gronda finamira da Heinz Caflisch. Els vulan esser ina gallaria che reflectescha lavur contemporana da design svizzer.
RR actualitad 07:00